Aktivitet shkencor edukues me temë: „**Roli i biomarkuesve të profilit lipidik dhe korrelacioni për zhvillimin e sëmundjeve kardiovaskulare”**, i organizuar nga Prof. Anyla Bulo dhe Departamenti i Laboratorëve, Fakulteti i Mjekësisë, Universiteti i Mjekësisë, Tirane. Në dt 12 Shkurt 2022, ora 10.00 në Hotel Rogner.

Në këtë event shkencor do të diskutohet mbi udhëzuesit më të fundit mbi diagnozën dhe menaxhimin e dislipidemive, duke nënvizuar rëndësinë e vlerësimit të sëmundjeve kardiovaskulare aterosklerotike, shpesh të bashkëshoqëruara me sëmundje të tjera kronike dhe që vënë në rrezik jetën e pacientëve, për të arritur në një diagnozë të saktë dhe të hershme, veçanërisht në popullatën me moshë të re.

Do të diskutohet mes të tjerash edhe për rolin e lipoproteinës a [ Lp(a) ] si një faktor risku i pavarur për sëmundjet kardiovaskulare si dhe për qasjet e reja në menaxhimin e nivelit të lartë të LDL-C dhe Lp(a).

Diagnostikimi dhe trajtimi i hershëm çon në rezultate më të mira, në një jetë më cilësore për pacientët, duke patur parasysh se dislipidemia është e nëndiagnostikuar dhe e nëntrajtuar.

Ky aktivitet është në proces akreditimi nga QZHP për mjekët e laboratorit, mjekët specialistë dhe mjekët e familjes.